# Corsino Fortes

Corsino António Fortes (Mindelo, 14 de febrer de 1933-24 de juliol de 2015) va ser un escriptor, diplomàtic i polític capverdià.

## Biografia

Nascut en la zona més pobra del Mindelo, a l'illa de São Vicente, Corsino António Fortes es va quedar orfe quan encara anava a l'escola. El 1957 es van publicar els seus poemes en el diari del liceu. El 1966 es va llicenciar en Dret per Universitat de Lisboa, on va viure a la Casa dos Estudantes do Império. Després fou destinat a Angola, on fou jutge del Tribunal de Benguela i Luanda, alhora que compaginava la seva feina amb la militància clandestinita en el Partit Africà per la Independència de Guinea i Cap Verd, i va posar la seva ploma al servei de la lluita contra el domini colonialista. Els seus poemes van aparèixer els anys 1960 en algunes publicacions com la revista Claridade o l'antologia Modernos Poetas Caboverdianos. El 1974 va editar el seu primer llibre, Pão & Fonemas, que amb Árvore & Tambor Editores el 1986 i Pedras de Sol & Substância (2001) formà la trilogia A Cabeça Calva de Deus on conta la saga del poble en lluita per l'alliberament.
Va formar part de diversos governs de la república de Cap Verd, i va ser el primer ambaixador capverdià a Portugal, el 1975.
Va presidir l'Associação dos Escritores de Cabo Verde (2003-2006). Obres com Pão e Fonema o Árvore e Tambor expressen una nova consciència de la realitat capverdiana i una nova lectura de la tradició cultural de l'arxipèlag.

## Obres

* Pão & Fonema (1974)
* Árvore & Tombor (1986)
* Pedras de Sol & Substância (2001)
* Els poemes De boca a barlavento i De boca concêntrica na roda do sol encontram-se no CD Poesia de Cabo Verde e sete poemas de Sebastião da Gama, d'Afonso Dias.
* A cabeça calva de Deus (2001) (trilogia — Pão & Fonema, Árvore & Tombor i Pedras de Sol & Substância)

## Bibliografia

* (francès) Manuel Veiga (dir.), Insularité et littérature aux îles du Cap-Vert (trad. du portugais par Elisa Silva Andrade), Karthala, París, 1997, 266 p. ISBN 2-86537-797-0

## Referències

* ↑ «Corsino Fortes: “Cabo Verde possui o mérito incontestável de haver produzido grandes literatos”». A Semana, 06-10-2013 [Consulta: 10 juny 2016]. «Còpia arxivada». Arxivat de l'original el 2016-03-04. [Consulta: 8 juny 2016].
* ↑ Revista Sábado, 587, 30 juliol - 5 agost 2015, pàg. 34.
* ↑ «Corsino Fortes e sua poética semeadora da “cabeça calva de Deus”». Buala [Consulta: 10 juny 2016].
* ↑ «Lisboa testemunhou um sentido adeus a Aristides Pereira». Embaixada de Cabo Verde em Lisboa, 26-09-2011 [Consulta: 10 juny 2016]. Arxivat 13 de gener 2015 a Wayback Machine. «Còpia arxivada». Arxivat de l'original el 2015-01-13. [Consulta: 8 juny 2016].
* ↑ «A obra poética de Corsino Fortes: identidade e presença no panorama literário internacional». A Semana, 24-09-2010 [Consulta: 10 juny 2016]. Arxivat 3 de març 2016 a Wayback Machine. «Còpia arxivada». Arxivat de l'original el 2016-03-03. [Consulta: 8 juny 2016].

## Vegeu també

* Llista d'escriptors de Cap Verd

## Enllaços externs

* (portuguès) « Corsino Fortes: Para uma celebração da poesia caboverdiana » (article de Rosidelma Fraga a África e Africanidades (Brasil), 2n any, n.6, agost 2009)
* (portuguès) Entrevista a Corsino Fortes (a Radiotelevisão caboverdiana, 11 février 2010)
* (portuguès) « A obra poética de Corsino Fortes: identidade e presença no panorama literário internacional » Arxivat 2016-02-06 a Wayback Machine. (entrevista a Christina Ramalho, Ambaixada de Cap Verd al Brasil, 26 de setembre de 2010)